cyanic-selkie/wikianc huggingface dataset:
মুস-ছেন-সাংস-র্গ্যাস-রিন-ছেন
সংক্ষিপ্ত জীবনী
মুস-ছেন-সাংস-র্গ্যাস-রিন-ছেনের পিতার নাম স্কু-দ্বোন-দ্কোন-ম্ছোগ-লেগ্স এবং মাতার নাম ছিল ছোস-স্ক্যোং-র্গ্যাল-মো । এগারো বছর বয়সে তিনি মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক ঙ্গোর-এ-বাম-ছোস-ল্দান বৌদ্ধবিহারের দ্বিতীয় প্রধানের নিকট শিক্ষার্থীর শপথ এবং আঠাশ বছর বয়সে গ্রুব্স-ছেন-দ্কোন-ম্ছোগ-ব্লো-গ্রোস  ও দ্পাল-ল্দান-র্গ্যাল-পো  নামক দুই পন্ডিতের নিকট ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন ছোস-গ্রাগ্স-র্গ্যা-ম্ত্শো নামক সপ্তম র্গ্যাল-বা-কার্মা-পা, কুন-দ্গা'-দ্বাং-ফ্যুগ নামক চতুর্থ ঙ্গোর-ছেন, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, দ্কোন-ম্ছোগ-'ফেল-বা নামক সপ্তম ঙ্গোর-ছেন প্রভৃতি। পরবর্তীকালে তিনি ঙ্গোর-এ-বাম-ছোস-ল্দান বৌদ্ধবিহারের অষ্টম প্রধানের পদে নির্বাচিত হন। তার উল্লেখযোগ্য শিষ্য ছিলেন দ্কোন-ম্ছোগ-ল্হুন-গ্রুব নামক দশম ঙ্গোর-ছেন এবং 'জাম-পা'ই-র্দো-র্জে নামক বাইশতম সা-স্ক্যা-খ্রি-'দ্জিন প্রভৃতি। তিনি খ্রিদ-য়িগ  নামক মার্গফল বিষয়ক একটি গ্রন্থ রচনা করেন।
কুরআনের কাহিনীর তালিকা
কুরআনে অনেক কিংবদন্তি, নীতিকথা বা লোককাহিনীর কিয়দাংশ উপস্থাপিত হয়েছে, যা কুরআনের আগেকার যুগের হিসেবে প্রায়শই ইহুদি ও খ্রিস্টান ঐতিহ্যের সাথে একই রকম ভাবে ফুটে উঠেছে। অ্যালান ডান্ডেস, একজন লোকশাস্ত্রবিদ, কুরআনে তিনটি "লোককাহিনী" নোট করেছেন যা আর্নে-থম্পসন শ্রেণিবিন্যাসের লোককাহিনীর বর্ণনা-ব্যবস্থায় অন্তর্ভুক্ত ব্যক্তিদের ধরন অনুসারে রচিত। পিটার জি. বিটেনহলজও কুরআনের কিংবদন্তিগুলোকে ইহুদি ও খ্রিস্টান কিংবদন্তিতে প্রাপ্ত কাহিনীর সাথে সম্পৃক্ত বলে উল্লেখ করেছেন।
কেইন এবং আবেল পাঠ
বেশ কয়েকটি আখ্যান ইহুদিদের মিদরাশ তানহুমার কিংবদন্তির উপর নির্ভর করে, সূরা ৫:৩১-তে আবেলের দেহকে কেইনের বর্ণনার মতো কবর দেয়ার কথা বলা হয়েছে। সূরা ৫:৩২, ইহুদি মিশনাহ ঐতিহ্যের উপর নির্ভর করে কেইন এবং আবেলের গল্পের আইনি ও নৈতিক প্রয়োগগুলো নিয়ে আলোচনা করেছে এবং সানহেড্রিন ৪:৫-এ উদ্ধৃত হয়েছে:
"Sanhedrin 4:5 ...if any man has caused a single life to perish from Israel, he is deemed by Scripture as if he had caused a whole world to perish; and anyone who saves a single soul from Israel, he is deemed by Scripture as if he had saved a whole world."
"এই কারণেই বনি ইসরাইলিদের এই বিধান দিলাম যে নরহত্যা অথবা পৃথিবীতে ধ্বংসাত্মক কার্যকলাপ করার কারণ ব্যতীত যদি কেউ কাউকে হত্যা করে সে যেন দুনিয়ার সকল মানুষকেই হত্যা করল। যদি কেউ একটি প্রাণ রক্ষা করে সে যেন সকল মানুষের প্রাণ রক্ষা করলো। অতপর যদিও তাদের নিকট আমার রাসূলগণ স্পষ্ট প্রমাণসহ এসেছিল এরপরও তাদের মধ্যে অনেকেই সীমালঙ্ঘনকারীই থেকে গেল।"
আব্রাহাম কিংবদন্তি
সূরা ২১, যেখানে আব্রাহাম মূর্তিগুলোকে ধ্বংস করার কথা বলা হয়েছে, অতঃপর সৃষ্টিকর্তা তাকে আগুনে নিক্ষেপ থেকে উদ্ধার করেন, এটি মধ্যযুগের মিদরাশ রাব্বা কিংবদন্তিতে পাওয়া যায়।
পিঁপড়ার উপত্যকা
ইহুদিদের কিংবদন্তি ৫: "একসময় তিনি ঘোরাফেরা করার সময় পিঁপড়ের উপত্যকা দিয়ে ভ্রমণ করছিলেন। তিনি শুনলেন যে সলোমনের সেনাবাহিনী কর্তৃক পদদলিত না হওয়ার জন্য সে অন্যান্য সকল পিঁপড়েদের সরে যেতে আদেশ করল। বাদশা থামলেন এবং তিনি যে পিপড়াটি কথা বলেছিল তাকে ডেকে পাঠালেন। তখন সে বলল যে সে পিঁপড়েদের রানী ছিল এবং তার সেই আদেশের কারণ জানাল। বাদশা সলোমন পিপীলিকার রানীর কাছে একটি প্রশ্ন রাখতে চেয়েছিলেন, কিন্তু বাদশা যদি তাকে উপরে তুলে হাতে না নেন তবে সে উত্তর দিবে না বলে জানায়। তিনি রাজি হয়ে অতঃপর প্রশ্নটি করেন: ' সমগ্র পৃথিবীতে আমার চেয়ে বড় আর কেউ আছে কি?' 'হ্যাঁ,' পিপীলিকা বলল। 'কে?' পিঁপড়: 'আমিই।' সলোমন: 'এটা কীভাবে সম্ভব?' পিঁপড়া: 'আমি তোমার চেয়ে বড় না হলে ঈশ্বর আমাকে এখানে আপনার হাতে রাখতে দিতেন না?' হতাশ হয়ে সলোমন তাকে মাটিতে ফেলে দিলেন এবং বললেন: 'তুমি জান যে আমি কে? আমি দাউদের পুত্র সলোমন।' মোটেও ভীত নই, পিপড়াটি তার পার্থিব রাজাকে স্মরণ করিয়ে দিল এবং তাকে বিনয়ের সাথে উপদেশ দিল এবং বাদশা লজ্জা পেয়ে গেলেন।
"যখন তারা পিপীলিকা অধ্যুষিত উপত্যকায় পৌছাল, তখন এক পিপীলিকা বলল হে পিপীলিকা দল, তোমরা তোমাদের গৃহে প্রবেশ কর। অন্যথায় সোলয়মান (সলোমন) ও তার বাহিনী অজ্ঞতাসরে তোমাদের পিষ্ট করে ফেলবে। তার কথা শুনে সুলায়মান মুচকি হাসলেন এবং বললেন হে আমার পালনকর্তা, তুমি আমাকে সামর্থ্য দাও যাতে আমি তোমার সেই নেয়ামতের কৃতজ্ঞতা প্রকাশ করতে পারি, যা তুমি আমাকে ও আমার পিতা-মাতাকে দান করেছ এবং যাতে আমি তোমার পছন্দনীয় সৎকর্ম করতে পারি এবং আমাকে নিজ অনুগ্রহে তোমার সৎকর্মপরায়ন বান্দাদের অন্তর্ভুক্ত কর।'"
২০২২ ফিফা বিশ্বকাপ গ্রুপ বি
২০২২ ফিফা বিশ্বকাপের গ্রুপ বি-এর সকল ম্যাচ ২০২২ সালের ২১ হতে ২৯শে নভেম্বর তারিখ পর্যন্ত দোহার খলিফা আন্তর্জাতিক স্টেডিয়াম এবং আল সুমামাহ স্টেডিয়াম, আল রাইয়ানের আহমদ বিন আলি স্টেডিয়াম এবং আল খুরের আল বাইত স্টেডিয়ামে অনুষ্ঠিত হবে। এই গ্রুপে ইংল্যান্ড, ইরান, মার্কিন যুক্তরাষ্ট্র এবং ওয়েলস একে অপরের মুখোমুখি হবে। গ্রুপ পর্বের সকল ম্যাচ শেষ পয়েন্ট তালিকার শীর্ষ দুই দল ১৬ দলের পর্বে উত্তীর্ণ হবে।
দল
টীকা
পয়েন্ট তালিকা
১৬ দলের পর্বে,
ম্যাচ
নিম্নে তালিকাভুক্ত ম্যাচগুলোর সময় আরব মান সময় অনুযায়ী উল্লেখ করা হয়েছে (ইউটিসি+৩)।
ইংল্যান্ড বনাম ইরান
<section begin=বি১ /><section end=বি১ />
মার্কিন যুক্তরাষ্ট্র বনাম ওয়েলস
<section begin=বি২ /><section end=বি২ />
ওয়েলস বনাম ইরান
<section begin=বি৩ /><section end=বি৩ />
ইংল্যান্ড বনাম মার্কিন যুক্তরাষ্ট্র
<section begin=বি৪ /><section end=বি৪ />
ওয়েলস বনাম ইংল্যান্ড
<section begin=বি৫ /><section end=বি৫ />
ইরান বনাম মার্কিন যুক্তরাষ্ট্র
<section begin=বি৬ /><section end=বি৬ />
শাস্তিমূলক পয়েন্ট
গ্রুপ পর্বের খেলা শেষে যদি সামগ্রিক তথ্য ও হেড-টু-হেড ম্যাচের তথ্যের নিয়ম ব্যবহার করার পরও যদি একাধিক দল একই সমতায় থাকে (এবং যদি পেনাল্টি শুট-আউট টাইব্রেকার হিসেবে প্রযোজ্য না হয়), তবে সুশৃঙ্খলভাবে খেলার মাধ্যমে অর্জিত পয়েন্টের উপর ভিত্তি করে দলীয় অবস্থান নির্ধারণ করা হবে। গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে এই পয়েন্ট নির্ণয় করা হবে, যা নিম্নে উল্লেখ করা হয়েছে:
উপর্যুক্ত নিয়মের মধ্যে এক ম্যাচে কেবল একজন খেলোয়াড়ের ক্ষেত্রে প্রয়োগ করা হয়েছিল।
লিয়াম কানিংহাম
লিয়াম কানিংহাম (ইংরেজি: Liam Cunningham; জন্ম ২ জুন ১৯৬১) হলেন একজন আইরিশ অভিনেতা, পরিচালক এবং প্রযোজক। তিনি এইচবিওর মহাকাব্যিক কাল্পনিক ধারাবাহিক গেম অব থ্রোনস এ ডেভস সিওর্থ চরিত্রটির জন্য প্রসিদ্ধ। তিনি একবার করে লন্ডন ফিল্ম ক্রিটিকস সার্কেল পুরস্কার ও ব্রিটিশ ইন্ডিপেন্ডেন্ট ফিল্ম পুরস্কারের মনোনয়ন লাভ করেন, এবং দুইবার আইরিশ ফিল্ম অ্যান্ড টেলিভিশন পুরস্কার ও পিচ ব্ল্যাক হেইস্ট ছবির জন্য মাইকেল ফাসবেন্ডারের সাথে যৌথভাবে একবার বাফটা পুরস্কার জয় লাভ করেন।
প্রারম্ভিক জীবন
কানিংহাম ১৯৫১ সালের ২ জুন ডাবলিনের উত্তরাংশের ইস্ট ওয়াল শহরে জন্মগ্রহণ করেন। তার তিন বোন এবং এক ভাই রয়েছে। তিনি রোমান ক্যাথলিক। কানিংহাম ১৫ বছর বয়সে মাধ্যমিক স্কুল থেকে ঝরে পড়েন এবং একজন ইলেক্ট্রিশিয়ান হিসেবে কর্মজীবন শুরু করেন। ১৯৮৪ সালে তিনি জিম্বাবুয়ে যান এবং সেখানে একটি সাফারি পার্কে বৈদ্যুতিক সরঞ্জামাদি দেখাশুনা করতেন এবং জিম্বাবুয়ীয় ইলেক্ট্রিশিয়ানদের প্রশিক্ষণ প্রদান করতেন। তিন বছর পর ১৯৮৭ সালে আয়ারল্যান্ডে ফিরে আসার পর তিনি তার কাজের প্রতি অসন্তুষ্ট হয়ে পড়েন এবং অভিনয়ে যোগ দেওয়ার সিদ্ধান্ত নেন। তিনি অভিনয়ের ক্লাস করেন এবং স্থানীয় মঞ্চে কাজ করা শুরু করেন। তিনি লন্ডনের কিলবার্নের ট্রাইসাইকেল থিয়েটারের স্টাডস মঞ্চনাটকে অভিনয় করেন।
কর্মজীবন
200px|thumb|গেম অব থ্রোনস এর একটি প্রদর্শনীতে কানিংহাম, মে ২০১৩। কানিংহামের চলচ্চিত্রে যাত্রা শুরু হয় ইনটু দ্য ওয়েস্ট ছবিতে পুলিশ অফিসার চরিত্রে অভিনয়ের মধ্য দিয়ে। জুড ছবিতে বড় রকমের সাফল্য লাভের পূর্বে তিনি ওয়ার অব দ্য বাটনস ও আ লিটল প্রিন্সেস ছবিতে পার্শ্ব চরিত্রে অভিনয় করেন। পার্শ্ব চরিত্রে তার অন্যান্য কাজের মধ্যে রয়েছে আরকেও ২৮১, ফলিং ফর আ ড্যান্সার, শুটিং দ্য পাস্ট, হোয়েন দ্য স্কাই ফলস এবং টেলিভিশন চলচ্চিত্র স্ট্যান্ড্রেড। কানিংহাম আন্তর্জাতিক স্বীকৃতি লাভ করেন স্বাধীন ভৌতিক চলচ্চিত্র ডগ সোলজার-এ ক্যাপ্টেন রায়ান চরিত্রে অভিনয়ের মধ্য দিয়ে। এই ছবিতে তার অভিনয় সমাদৃত হয়। পরবর্তীতে তার অন্যান্য স্বীকৃত চলচ্চিত্রসমূহ হল দ্য উইন্ড দ্যাট শেক্‌স দ্য বার্লি, হাঙ্গার, দ্য গার্ড, ব্ল্যাক বাটারফ্লাইজ এবং দ্য এস্কেপিস্ট। এছাড়া তার অভিনীত বড় বাজেটের ব্রিটিশ ও মার্কিন চলচ্চিত্রসমূহ হল দ্য লিগ অব জেন্টলমেন্‌স অ্যাপোক্যালিপ্স, দ্য মমি: টোম্ব অব দ্য ড্রাগন এমপেরর, ক্ল্যাশ অব দ্য টাইটান্স, সেঞ্চুরিওন এবং হ্যারি ব্রাউন।
কানিংহাম বিবিসির আউটক্যাস্ট্‌স ধারাবাহিকে রাষ্ট্রপতি রিচার্ড টেইট চরিত্রে অভিনয় করেন। ২০১২ সালে তিনি এইচবিওর ধারাবাহিক গেম অব থ্রোনস-এর ২য় মৌসুম থেকে মূল কুশীলব হিসেবে যোগ দেন এবং চোরাকারবারি থেকে নাইট উপাধি লাভ করা ডেভস সিওর্থ চরিত্রে অভিনয় করেন। এছাড়া তিনি বিবিসির মেরলিন ধারাবাহিকের ৫ম মৌসুমে একজন জাদুকর চরিত্রে অভিনয় করেন। ২০১৩ সালে তিনি জন কুস্যাকের সাথে দ্য নাম্বার্স স্টেশন-এ অভিনয় করেন। একই বছর এপ্রিলে তিনি বিবিসি ওয়ানের ডক্টর হু ধারাবাহিকে ৭ম মৌসুমে কোল্ড ওয়ার পর্বে রুশ সাবমেরিন কমান্ডার ক্যাপ্টেন ঝুকভ চরিত্রে অভিনয় করেন। পাশাপাশি তিনি আইরিশ ভিন্নধারার রক সঙ্গীতদল কোডালিনের "দ্য হাই হোপ" গানের মিউজিক ভিডিওতে অংশগ্রহণ করেন।
ব্যক্তিগত জীবন
কানিংহাম ডাবলিন শহরে বাস করেন। তার স্ত্রী কোলেট কানিংহাম। তাদের তিন সন্তান - কন্যা এলেন কানিংহাম এবং পুত্র লিয়াম কানিংহাম জুনিয়র ও শন কানিংহাম।
মুসতামসিক
মুসতামসিক বিল্লাহ (المستمسك بالله; মৃত্যু ১৫২১) ছিলেন মামলুক সালতানাতের অধীনে কায়রোর ষোড়শ খলিফা । তিনি দুইবার খলিফা হিসেবে দায়িত্ব পালন করেন, তার প্রথম মেয়াদ ১৪৯৭ থেকে ১৫০৮ সাল পর্যন্ত এবং তার দ্বিতীয় মেয়াদ ১৫১৬ থেকে ১৫১৭ পর্যন্ত, যখন তিনি তার পুত্র মুতাওয়াক্কিল তৃতীয় এর কাছে পদত্যাগ করেন।
আয়োডিন ডাই অক্সাইড
আয়োডিন ডাই অক্সাইড হল আয়োডিন এবং অক্সিজেনের একটি বাইনারি অজৈব যৌগ এবং এর রাসায়নিক সূত্র হচ্ছে  এই যৌগটি  আয়োডিন অক্সাইডসমূহের মধ্যে একটি।
সংশ্লেষণ
আয়োডিক অ্যাসিডের সাথে সালফিউরিক অ্যাসিড বিক্রিয়া করে বা শুকনো পাউডারযুক্ত আয়োডিনের উপর ঘনীভূত নাইট্রিক অ্যাসিডের ক্রিয়া দ্বারা এই যৌগ তৈরি করা যেতে পারে।
শারীরিক বৈশিষ্ট্য
এটি হলুদ কঠিন স্ফটিক গঠন করে। পানির সাথে বিক্রিয়া করে। আয়োডিন ডাই অক্সাইডের একটি বিরক্তিকর প্রভাব আছে, নির্দিষ্ট ফার্মাসিউটিক্যালস উত্পাদন সময়ে বর্জ্য পাওয়া যেতে পারে.
ঢাকা ন্যাশনাল মেডিকেল কলেজ
এটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল অ্যান্ড ডেন্টাল কাউন্সিল স্বীকৃত।
লালন শাহ পার্ক
লালন শাহ পার্ক রাজশাহী মহানগরীর পাঠানপাড়ায় পদ্মা নদীর কূল ঘেঁষে নির্মিত একটি উদ্যান ও বিনোদন কেন্দ্র। এটি রাজশাহী মহানগরীর একমাত্র উন্মুক্ত বিনোদন কেন্দ্র। রাজশাহী সিটি কর্পোরেশন এর উদ্যোগে ২০১৩ সালে এই পার্কটি স্থাপন করা হয়। মরমী কবি লালন শাহের নামে এটির নামাকরণ করা হয়।
ইতিহাস
২০১৩ সালে মহানগরীর পদ্মাপাড়ের সৌন্দর্য বর্ধন ও বিনোদনের জন্য রাজশাহী মহানগরীর ৯নং ওয়ার্ডের পাঠানপাড়া পদ্মার পাড়ে ৫৫ একর জমির ওপর রাজশাহী সিটি কর্পোরেশন (সংক্ষেপে রাসিক) এর উদ্যোগে নির্মাণ করা হয় লালন শাহ পার্কটি। রাসিকের উন্নয়ন প্রকল্পের আওতায় ২ কোটি ৬৪ লাখ টাকা ব্যয়ে এই নির্মাণকাজ শেষ করা হয়। ওই বছরের ১০ সেপ্টেম্বর তৎকালীন স্থানীয় সরকার, পল্লী উন্নয়ন ও সমবায় প্রতিমন্ত্রী জাহাঙ্গীর কবির নানক এর উদ্বোধন করেন।
অবকাঠামো
এই পার্কে একসঙ্গে প্রায় ৫-৭ হাজার মানুষ অবস্থান করতে পারে। পার্কের অভ্যন্তরকে গ্রিন জোন, ল্যান্ডস্কেপ এবং পর্যটন ভ্রমণের জন্য বিভিন্ন ধরনের আইটেমে তৈরি করা হয়। এখানে একটি মুক্তমঞ্চ রয়েছে। যেখানে মুক্ত সাংস্কৃতিক অনুষ্ঠানের সুবিধা রয়েছে। পদ্মা নদীর আবহে ৭৫০ জন বিনোদনপ্রেমী মানুষ এই উন্মুক্ত থিয়েটারে অনায়াসে এক সঙ্গে বসে বিভিন্ন অনুষ্ঠান উপভোগ করতে পারবেন। পদ্মা নদীর টানে প্রাকৃতির নির্মল পরিবেশে মুক্ত হাওয়া খেতে সব বয়সের মানুষই এখানে আসেন ও সময় কাটিয়ে থাকেন।
১৪০৬
১৪০৬ গ্রেগরীয় বর্ষপঞ্জির একটি সাধারণ বছর।
ভারতের রাষ্ট্রপতি নির্বাচন, ১৯৮৭
ভারতের নির্বাচন কমিশন কর্তৃক ১৬ জুলাই ১৯৮৭-এ ভারতের নবম রাষ্ট্রপতি নির্বাচন অনুষ্ঠিত হয়। রামাস্বামী ভেঙ্কটরমণ ৭৪০,১৪৮ ভোট পেয়ে জয়লাভ করেন। তার নিকটতম প্রতিদ্বন্দ্বী ভি. আর. কৃষ্ণ আইয়ার ২৮১,৫৫০ ভোট পান।
সের্দার বের্দিমুহামেদু
সের্দার গুর্বাঙ্গুলিয়েভিচ বের্দিমুহামেদু (Serdar Gurbangulyýewiç Berdimuhamedow; জন্ম ২২ সেপ্টেম্বর ১৯৮১) হলেন তুর্কমেনিস্তানের তৃতীয় এবং বর্তমান রাষ্ট্রপতি, যিনি ১৯ মার্চ ২০২২ তারিখ থেকে দায়িত্ব পালন করছেন। বের্দিমুহামেদু এর আগে তাঁর পিতা গুর্বাঙ্গুলির সরকারের অধীনে আরও কয়েকটি পদে দায়িত্ব পালন করেছিলেন।
২০২১ সালে, তিনি তুর্কমেনিস্তানের মন্ত্রিসভায় একাধিক উপসভাপতিদের একজন হয়েছিলেন। ২০২২ সালে তুর্কমেনিস্তানের রাষ্ট্রপতি নির্বাচনে ৭৩ শতাংশ ভোট পেয়ে জয়লাভ করেন, যেই নির্বাচনটি অবাধ বা সুষ্ঠু নয় বলে বিবেচিত হয়, তিনি রাষ্ট্রপতি হিসাবে তাঁর পিতার ১৫ বছরের দীর্ঘ একচ্ছত্রবাদী রাষ্ট্রপতিত্বের স্থলাভিষিক্ত হন।
লালবাজার
লালবাজার মধ্য কলকাতার বিবাদীবাগ সংলগ্ন একটি অঞ্চল। এটি শহরের কেন্দ্রীয় বাণিজ্য অঞ্চলের সঙ্গে সংযুক্ত। কলকাতা পুলিশের সদর কার্যালয় এখানে (১৮, লালবাজার স্ট্রিট) অবস্থিত এবং এই কার্যালয়টি লোকমুখে লালবাজার নামেই পরিচিত।
ইতিহাস
বিবাদীবাগের উত্তর-পূর্ব কোণ থেকে বউবাজার পর্যন্ত প্রসারিত রাস্তাটি পূর্বে ‘অ্যাভিনিউ টু দি ইস্টওয়ার্ড’ (‘Avenue to the eastward’) বা ‘পূর্বদিকের পথ’ নামে অভিহিত হত। এই রাস্তাটির অন্য নাম ছিল গ্রেট বাংলো রোড। বর্তমান পুলিশ কার্যালয়টি আদতে ছিল কলকাতার বিশিষ্ট ধনী ব্যবসায়ী জন পামার (John Palmer)-এর বাসভবন। কথিত আছে তারও পূর্বে এটি ছিল ‘একটি পুরনো বসতবাটীর ধ্বংসাবশেষ, কোনো কৃষ্ণাঙ্গ স্থানীয় বাসিন্দার বাড়ি’ (‘an old ruin of a house, formerly the residence of some black native’)। এর পাশেই ছিল সেযুগের সর্বাপেক্ষা সুন্দর বাড়ি হারমোনিক ট্যাভার্ন। যদিও অনেক কাল আগেই এই বাড়িটি ভেঙে ফেলা হয়। আদি কলকাতায় অধিকাংশ ক্ষেত্রেই শাস্তি হিসেবে ফাঁসিতে ঝোলানো হত। তাই লালবাজার ও চিৎপুর রোডের (বর্তমান রবীন্দ্র সরণি) সংযোগস্থলে সেযুগে একটি ফাঁসির মঞ্চও ছিল। ১৭৬৮ সালে এই রাস্তাটিকে উল্লেখ করা হয়েছিল কলকাতার শ্রেষ্ঠ রাস্তা বলে। লালবাজারের বর্তমান পুলিশ সদর কার্যালয়টি নির্মিত হয় ১৯১৯ সালে।
আল্প আরসালান
100px|right|thumb|মানযিকার্টের যুদ্ধ আল্প আরসালান বেগ (২০ জানুয়ারি ১০২৯-২৪ নভেম্বর ১০৭২) (ফার্সি:بیگ آلپ ارسلانālp arslān; আরবি: الب ارسلان بیگ alb arslān), আসল নাম মুহাম্মদ বেগ বিন দাউদ চারী, তিনি সেলজুক রাজবংশের তৃতীয় সুলতান এবং সেলজুকের প্রপৌত্র। তার সময় থেকেই সেলজুক বংশ রাজবংশ হিসেবে প্রতিষ্ঠা লাভ করে। তার সামরিক দক্ষতা, বীরত্ব এবং লড়াইয়ে পারদর্শিতার জন্য তিনি আল্প আরসালান উপাধি লাভ করেন। তুর্কি ও তুর্কমেন ভাষায় এর অর্থ “বীর সিংহ”।
কর্মজীবন
আল্প আরসালান তার উজির নিজামুল মুলকের সাহচর্যে রাজ্যপরিচালনা করতেন। নিযামুল মুলক মুসলিম ইতিহাসের অত্যন্ত গুরুত্বপূর্ণ একজন ব্যক্তি। আল্প আরসালান তার সন্তান প্রথম মালিক শাহকে উত্তরাধিকারী ঘোষণা করেন। কাপাডোকিয়ার রাজধানী কায়সারিয়া মাযাকা দখল করার উদ্দেশ্যে তার বাহিনী ইউফ্রেটিস পার হয়ে শহর আক্রমণ করে। সুলতান স্বয়ং বাহিনীর নেতৃত্ব দেন। এরপর তিনি আর্মেনিয়া ও জর্জিয়ার দিকে অগ্রসর হন এবং ১০৬৪ সালে এই দুই অঞ্চল জয় করেন।
বাইজেন্টাইন প্রতিরোধ
১০৬৮ সালে সিরিয়া যাত্রাকালে আল্প আরসালান বাইজেন্টাইন সাম্রাজ্যে আক্রমণ করেন। সম্রাট ৪র্থ রোমানোস ডিয়োজেনেস আক্রমণকারীদের সাথে কিলিকিয়াতে সাক্ষাত করেন। এই দুই বাহিনীর মধ্যে তিনটি মারাত্মক লড়াই সংঘটিত হয়। প্রথম দুইটি সম্রাট নিজে পরিচালনা করেন এবং তৃতীয়টি মানুয়েল কমনেনুস কর্তৃক পরিচালিত হয়। ১০৭০ সাল নাগাদ সেলজুকরা পরাজিত হয় এবং ইউফ্রেটিসের তীরবর্তী অঞ্চলে ফিরে আসে। ১০৭১ সালে রোমানোস আনুমানিক ৩০০০০ সৈন্যের বাহিনী নিয়ে পুনরায় আরসালানের বিরুদ্ধে অগ্রসর হন। তার বাহিনীতে কুমান তুর্কি, ফ্রাঙ্ক ও নর্মানরাও ছিল। এই বাহিনী উরসেল দা বেইউলের নেতৃত্বে আর্মেনিয়ার দিকে অগ্রসর হয়।
ভন লেকের উত্তর দিকের মুরাট নদীর তীরবর্তী মানযিকার্টে আল্প আরসালান ও রোমানোসের বাহিনী মুখোমুখি হয়। সুলতান আল্প আরসালান সন্ধির প্রস্তাব করলেও সম্রাট রোমানোস তা প্রত্যাখ্যান করেন। ফলে দুই বাহিনীর মধ্যে লড়াই শুরু হয়। এই যুদ্ধ ইতিহাসে মানযিকার্টের যুদ্ধ বলে পরিচিত। বাইজেন্টাইন বাহিনীর কুমান সৈনিকরা, যারা মূলত ভাড়াটে সৈন্য ছিল, তৎক্ষণাৎ দলত্যাগ করে সেলজুক তুর্কিদের পক্ষে যোগ দেয়। কুমানদের দলত্যাগের ঘটনায় প্ররোচিত হয়ে ফ্রাঙ্ক ও নর্মানরা যুদ্ধে অংশগ্রহণ করা থেকে বিরত থাকে। ফলে বাইজেন্টাইনরা যুদ্ধে সম্পূর্ণরূপে পর্যুদস্ত হয়।
সম্রাট রোমানোসকে বন্দী অবস্থায় আল্প আরসালানের সামনে আনা হয়। আল্প আরসালান তার সাথে সদয় আচরণ করেন। নিম্নোক্ত আলাপ তাদের মধ্যে হয়েছিল বলে কথিত আছে : আল্প আরসালান: যদি আমাকে আপনার সামনে বন্দী হিসেবে আনা হত তবে আপনি কী করতেন? রোমানোস: হয়ত আমি আপনাকে হত্যা করতাম অথবা কন্সটান্টিনোপলের রাস্তায় প্রদর্শনের ব্যবস্থা করতাম। আল্প আরসালান: আমার শাস্তি এর চেয়েও কঠিন। আমি আপনাকে ক্ষমা করেলাম এবং আপনি মুক্ত।
আল্প আরসালানের মহত্ব
সম্রাট রোমানুস ডায়োজেনিয়াসকে বন্দী করার পরো ক্ষমা করে দেয়া, উত্তারিধার প্রতিদ্বন্দিকে (সুলাইমান ইবনে কুতালমিশ) শাস্তি না দিয়ে শাসন কার্যে অন্তর্ভুক্তিকরণ ইত্যাদি তার মহত্বের প্রমাণ বহন করে।
রাষ্ট্রীয় কাঠামো
আল্প আরসালানের কর্তৃত্ব সামরিক ক্ষেত্রে সীমিত ছিল। রাষ্ট্রীয় অন্যান্য কাজ তার উজির নিযামুল মুলক নিয়ন্ত্রণ করতেন। নিযামুল মুলক বিভিন্ন প্রশাসনিক সংগঠন প্রতিষ্ঠা করেন। তার প্রতিষ্ঠিত সামরিক জায়গীর প্রথা যাযাবর তুর্কিদের পারসিক, তুর্কি ও সেলজুক অঞ্চলের অন্যান্য সংস্কৃতির সম্পদের দিকে টেনে আনতে সমর্থ হয় এবং আল্প আরসালানকে একটি বিশাল বাহিনীর ভরণপোষণে সমর্থ করে তোলে।
সুলাইমান ইবনে কুতালমিশ ছিলেন আরসালানের ক্ষমতার অন্যতম প্রতিদ্বন্দ্বীর পুত্র। তাকে উত্তর-পশ্চিমাঞ্চলের প্রদেশের শাসক নিযুক্ত করা হয় এবং আনাতোলিয়ায় বিজয় সম্পন্ন করার ভার অর্পণ করা হয়। এই কাজে তাকে নিযুক্ত করার কারণ হিসেবে আল্প আরসালান ও কুতালমিশের মধ্যকার যুদ্ধে সম্পর্কে ইবনে আল আসিরের বক্তব্য থেকে ধারণা করা যায়। তিনি লিখেছেন যে আল্প আরসালান কুতালমিশের মৃত্যুর জন্য কেঁদেছিলেন এবং আত্মীয় হারানোর কারণে গভীরভাবে শোকাহত ছিলেন।
ইয়ান মার্টেল
ইয়ান মার্টেল (জন্ম: জুন ২৫, ১৯৬৩ -) হলেন বুকার পুরস্কার বিজয়ী একজন কানাডীয় সাহিত্যিক।
সিবিসি বেতার'র কানাডা পাঠ্য প্রতিযোগিতার ২০০৩ সংস্করণ হিসাবে লাইফ অফ পাই নির্বাচিত হয় এবং আরেকজন লেখক ন্যান্সি লি এই প্রতিযোগিতায় বিজয়ী হন। তাছাড়া এই প্রতিযোগিতার ফরাসি সংস্করণ লি কমব্যাট ডেস লিভঁ এর জন্য লাইফ অফ পাই এরই ফরাসি-অনুবাদ হিস্টোরি ডি পাই নির্বাচিত হয় এবং এখানকার বিজয়ী হন গায়ক লুসি ফরেসটিয়াঁ। ২০০৩ এর সেপ্টেম্বর থেকে মার্টেল গণগ্রন্থাগারের আবাসিক লেখক হিসাবে সাসকাটুন, সাসকাটচেভান-এ এক বছর থাকেন। পরে তিনি মন্ট্রিল, কিউবেক-এ পাড়ি জমান এবং সম্প্রতি কানাডীয় কম্পোজার ওমর দানিয়েল এর সাথে টরেন্টো'র রয়্যাল কনসারভেটরি অফ মিউজিক'র আবাসিক কম্পোজার হিসাবে পিয়ানোর একটি মিউজিক নিয়ে কাজ করেছেন। ইউ আর হয়্যার ইউ আর বা তুমি সেথায় যেথায় তুমি আছো গানটির কথা নেয়া হয়েছে মার্টেল এর একটি লেখা থেকে যেখানে সাদামাটা একটি দিনের মুঠোফোন-আলাপকে তুলে ধরা হয়েছে।
২০০৫ এর নভেম্বরে সাসকাটচেভান বিশ্ববিদ্যালয় ঘোষণা দিয়েছে যে, মার্টেল বিশ্ববিদ্যালয়টির ইংরেজি বিভাগের আবাসিক পণ্ডিত হিসাবে একবছর থাকবেন। সাসকাটুনের হলোকস্ট্ এর ইতিহাস নিয়ে তার পরবর্তি গ্রন্থের জন্য গবেষণা করাটাই মার্টেলের এখনকার পরিকল্পনা। বর্তমানে তিনি সাসকাটুনে তার বান্ধবীর সাথে বসবাস করছেন।
মার্কুস তুরাম
মার্কুস লিলিয়ঁ তুরাম-উলিয়াঁ (Marcus Thuram, ; জন্ম: ৬ আগস্ট ১৯৯৭; মার্কুস তুরাম নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে জার্মান ক্লাব বরুসিয়া মনশেনগ্লাডবাখ এবং ফ্রান্স জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
২০১৪ সালে, তুরাম ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০২০ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
প্রারম্ভিক জীবন
মার্কুস লিলিয়ঁ তুরাম-উলিয়াঁ ১৯৯৭ সালের ৬ই আগস্ট তারিখে ইতালির পারমায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
তুরাম কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত ফ্রান্সের ২৫ সদস্যের চূড়ান্ত দলে স্থান না পাননি, তবে ৫ দিন পর তাকে দলে অন্তর্ভুক্ত করে ২৬ সদস্যের দল ঘোষণা করা হয়েছে।
১৪০৭
১৪০৭ গ্রেগরীয় বর্ষপঞ্জির একটি সাধারণ বছর।
গগনপুর
গগনপুর (Gaganpur'') হলো বাংলাদেশ এর রাজশাহী বিভাগের নওগাঁ জেলার পত্নীতলা উপজেলার ঘোষনগর ইউনিয়নের একটি গ্রাম।
ইতিহাস
প্রবীণ লোকের মুখে জানা যায় ততকালীন বৃটিশ সরকার, ৯ নং ঘোষনগর ইউনিয়নের খিরসীন গ্রামের মৃত- ডাঃ আব্দুল করিম চৌধুরী কে এই ইউনিয়নের গ্রাম পঞ্চায়েতের শাসন ভার অর্পণ করেছিলেন। কি কারণে যেন প্রয়োজনীয় কাগজ পত্র পুড়ে যায়। এই খবর ঊর্ধ্বতন কর্মকর্তা জানার পর, অত্র ইউনিয়নের গণ্য-মান্য ব্যক্তিগণ কে নিয়ে আলোচনার মাধ্যমে-গগনপুর গ্রামের জনাব আজগর আলী মন্ডল কে ২৪-০১-১৯৩৫ ইং তারিখে লিখিত ভাবে গ্রাম পঞ্চায়েতের ক্ষমতা অর্পণ করেন। এই অফিসের কার্য্যকলাপ তখন  থেকে তার বৈঠক খানায় চলতো। ইউনিয়নের বিভিন্ন লোকের চাহিদা অনুসারে একটি অফিস ঘরের প্রয়োজন দেখা দিলে, বিভিন্ন গ্রামের লোক জন তাদের নিজ গ্রামে উক্ত অফিস করতে বিভিন্ন মতবিরোধ সৃষ্টি হয়। এই মতবিরোধ নিরসনের লক্ষ্যে বিভিন্ন গ্রামের মোড়ল-মাতব্বরদের নিয়ে পরামর্শের মাধ্যমে সার্ভেয়ার দ্বারা মাপ-জোক করে ইউনিয়নের মাঝখান নির্ধারণ করেন। ইউনিয়নের মাঝখান নির্ধারণ হয় জামগ্রাম- কোতালী মৌজার মাঝখান। ঐখানে ধান ক্ষেতের মাঠ হওয়ায়, সেখান থেকে ৬/৭ শত গজ দূর পশ্চিমে গগনপুর বাজার নাম ধারণ কৃত জামগ্রাম মৌজায় ০৬ কক্ষ বিশিষ্ট একটি মাটির ঘর নির্মাণ করেন, সেখানে ০৭-০৩-২০০৫ ইং তারিখ এই অফিসে পর্যন্ত কাজ কর্ম চলে। এই অফিসের বিভিন্ন কার্য্যকলাপ বৃদ্ধির কারণে, জায়গার সংকট দেখা দেয়। এই সমস্যা দূর করণের লক্ষে উদ্ধর্তন কর্মকর্তাদের নিকট দরখাস্ত করলে এল.জি.ই.ডি. পত্নীতলা, নওগাঁ এর বাস্তবায়নে ততকালীন চেয়ারম্যান জনাব আব্দুল করিম মন্ডলের শাসন কালে ২৯-০৪-২০০৪ ইং তারিখে এই ভবনটি ১৩ কক্ষ বিশিষ্ট পাকা দ্বিতল ভবন পত্নীতলা-ধামইরহাট এলাকার এম.পি-জনাব মোঃ সামসুজ্জোহা নির্মানের ভিত্তিপ্রস্তর স্থাপন করেন। বর্তমানের এই ইটের তৈরী ইউনিয়ন পরিষদ ভবনটি ০৮-০৩-২০০৫ ইং তারিখে উদ্বোধন করেন- পত্নীতলা-ধামইরহাট এলাকার এম.পি-জনাব মোঃ সামসুজ্জোহা খান (জোহা)। উক্ত তারিখ হতে আজ পর্যন্ত এই ভবনে কাজকর্ম চলছে।
যোগাযোগ
পত্নীতলা সদর হইতে ৬.৫ কি:মি: পূর্ব দিকে গগনপুর বাজারে গগনপুর-নজিপুর রাস্তা সংলগ্ন।
তথ্যসূত্র
আল-আফিফ Category:Village in Naogaon District Category:Populated places in the Rajshahi Division
প্রসন্ন (অভিনেতা)
প্রসন্ন হচ্ছেন ভারতের একজন তামিল চলচ্চিত্র অভিনেতা; শুধু তামিল চলচ্চিত্রেই অভিনয় করেন এই ব্যক্তি। মণি রত্নমের হাত ধরে প্রসন্নের চলচ্চিত্রে অভিষেক হয় ২০০২ সালে, ফাইভ স্টার চলচ্চিত্রটির মাধ্যমে। তামিল চলচ্চিত্র জগতে তেমন একটা সফলতা দেখাতে পারেননি প্রসন্ন এবং ব্যক্তিগত জীবনে স্নেহা (অভিনেত্রী) তার স্ত্রী যাকে প্রেম করে ২০১২ সালে বিয়ে করেছিলেন।
২০২১–২২ অ্যাশেজ সিরিজ
২০২১–২২ অ্যাশেজ সিরিজ দ্বারা নিচের যেকোনও একটি বোঝানো যেতে পারে:
বাগআঁচড়া ইউনিয়ন
বাগআঁচড়া ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
ভৌগোলিক অবস্থান
ভৌগোলিক অবস্থান অনুযায়ী ইউনিয়নটির উত্তরে কায়বা ইউনিয়ন, দক্ষিণে উলাশী ইউনিয়ন, পূর্বে ঝিকর গাছা উপজেলার শংকরপুর ইউনিয়ন এবং পশ্চিমে গোগা ইউনিয়ন পরিষদ অবস্থিত। ২০১৬ সালের আদম শুমারি অনুযায়ী ইউনিয়নটির লোকসংখ্যা ৩৮,৯৬৫ জন, গ্রামের সংখ্যা ১৪ টি, মৌজার সংখ্যা ১১টি, হাট/বাজার সংখ্যা ৫৬টি, এবং খানার সংখ্যা ৮৪৭ টি।
১৪০৮
১৪০৮ গ্রেগরীয় বর্ষপঞ্জির একটি অধিবর্ষ।
প্রাসের গতি
কোনো একটি বস্তুকে অনুভূমিকের সাথে তির্যকভাবে উপরের দিকে নিক্ষেপ করা হলে তাকে প্রাস বলে। আর এই ধরনের গতিকে প্রাসের গতি বলে। প্রাসের গতিপথ একটি প্যারাবোলা বা পরাবৃত্ত। এ ধরনের গতি দ্বিমাত্রিক গতি। বাতাসের বাধা উপেক্ষা করলে প্রাসের গতি কেবলমাত্র অভিকর্ষ বলের ক্রিয়ায় হয়। প্রাস সর্বোচ্চ উচ্চতায় পৌঁছালে এর বেগ সর্বনিম্ন হয়। আবার সর্বাধিক উচ্চতায় প্রাসের গতি একমাত্রিক হয়। প্রাস প্রক্ষেপণ বিন্দু হতে অনুভূমিক দিকে সর্বাধিক যে দূরত্ব অতিক্রম করে তাকে প্রাসের পাল্লা (Range) বলে।
প্রাসের গতিপথে অনুভুমিকের সাথে বস্তুর সরণ হয় এর কারণে। প্রাসের গতিতে বস্তুর বেগের আনুভূমিক উপাংশ বা x অক্ষের উপাংশ স্থির থাকে (বাতাসের বেগ উপেক্ষা করা হয়েছে) । কিন্তু বেগের y অক্ষের উপাংশ সর্বদা পরিবর্তনশীল । প্রথমে তা কমতে থাকে মানে মন্দন ঘটে । যখন y অক্ষের বেগ 0 হয় তখন বস্তুটি সর্বোচ্চ উচ্চতায় পৌছে গেছে।
এই মন্দনের কারণ বস্তুটি অভিকর্ষজ ত্বরণের বিরুদ্ধে গতিশীল। তাই ঋণাত্মক g এর কারণে মন্দন ঘটে । সর্বোচ্চ উচ্চতায় যাওয়ার পর অভিকর্ষজ ত্বরণ কাজ করে, তাই y অক্ষের উপাংশের মানের বেগ বৃদ্ধি পায় । ভূমি স্পর্শ করার আগ মুহূর্ত পর্যন্ত ত্বরণ ঘটে।
কোনো বস্তুর বিচরণকাল বা উড্ডয়নকাল বা কতোক্ষণ হাওয়াতে ভাসবে তা আদিবেগের y অক্ষের উপাংশের   উপর নির্ভরশীল।
কোনো বস্তুকে একটি নির্দিষ্ট বেগে সর্বোচ্চ পাল্লা পেতে হলে 45^\circ কোণে নিক্ষেপ করতে হবে।
প্রাসে বস্তুর ত্বরণ
প্রাসের গতিতে আনুভূমিক বরাবর বস্তুর কোনো ত্বরণ থাকে না। তবে উলম্ব বরাবর অভিকর্ষ ত্বরণ কাজ করে। তাই আমরা যদি ত্বরণকে দুইটি উপাংশে ভাগ করি তবে আমরা দেখতে পাই,
a_x = 0
a_y = -g
প্রাসে বস্তুর বেগ
যদি বস্তুটিকে v_0 আদিবেগে এবং আনুভূমিকের সাথে \theta _0 কোণে নিক্ষেপ করা হয় তবে এর বেগকে ভেক্টর আকারে লিখলে,
যেখানে,
উড্ডয়নাকেল v_{0x} অপরিবর্তিত থাকে এবং y অক্ষ বরাবর বেগের উপাংশ অভিকর্ষের প্রভাবে পরিবর্তিত হয়।
তাহলে যেকোনো নির্দিষ্ট সময়ে বেগ হবে
প্রাসে বস্তুর সরণ
যেকোনো সময় t এ বস্তুর আনুভূমিক ও উলম্ব বরাবর সরণ হবে,
তাহলে সরণ হবে,
প্রাসের গতির বৈশিষ্ট্য
কোনো বস্তুকে v_0 আদিবেগে অনুভূমিকের সাথে \theta_0 কোণে নিক্ষেপ করলে এবং যদি বস্তুটির উপর অভিকর্ষের বাধা ছাড়া অন্য কোনো বাধা ক্রিয়া না করে তবে,
সর্বাধিক উচ্চতা:
বিচরণ কাল:
পাল্লা:
সর্বাধিক পাল্লা:
বস্তুটির প্রাসের চাপের দৈর্ঘ্য:
আরো তথ্য
ক্রিকেট খেলায় আমরা ব্যাটসম্যানকে ছক্কা মারতে দেখি, তখন অনুভূমিকভাবে বল বাউন্ডারির বাইরে গিয়ে পড়ে। এই গতিই হচ্ছে প্রাসের গতি।
কিম এলজি
ঘরোয়া প্রথম-শ্রেণীর দক্ষিণ আফ্রিকান ক্রিকেটে কোয়াজুলু-নাটাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন কিম এলজি।
প্রথম-শ্রেণীর ক্রিকেট
১৯৫৭-৫৮ মৌসুম থেকে ১৯৬১-৬২ মৌসুম পর্যন্ত কিম এলজি’র প্রথম-শ্রেণীর খেলোয়াড়ী জীবন চলমান ছিল। ১৯৫৯-৬০ মৌসুমে ট্রান্সভাল দলের সদস্যরূপে বর্ডারের বিপক্ষে অপরাজিত ১৬২* রান তুলেন। এটিই তার প্রথম-শ্রেণীর ক্রিকেটে ব্যক্তিগত সর্বোচ্চ রানের ইনিংস ছিল। ঐ খেলায় ৪১৮ রান উঠে ও ৩৮ উইকেটের পতন ঘটেছিল।
১৯৫০-এর দশকে সেন্ট অ্যান্ড্রুজ বিশ্ববিদ্যালয়ে পড়াশুনো করেন। এ সময়ে স্কটল্যান্ড দলের পক্ষে রাগবি ইউনিয়নের আটটি খেলায় অংশ নেন। মূলতঃ মধ্যমাঠেই তিনি অবস্থান করতেন।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন কিম এলজি। ৮ ডিসেম্বর, ১৯৬১ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৮৬২ তারিখে কেপটাউনে একই দলের বিপক্ষে সর্বশেষ টেস্টে অংশ নেন তিনি।
ক্রিকেটের পাশাপাশি রাগবি খেলায় পারদর্শিতা দেখিয়েছেন তিনি। রাগবি খেলাতেই উল্লেখযোগ্য অবদান রেখেছেন। ১৯৫৪-৫৫ মৌসুম থেকে ১৯৫৫-৫৬ মৌসুম পর্যন্ত রাগবি খেলায় অংশ নিয়েছিলেন।
ভারতের রাষ্ট্রপতি নির্বাচন, ১৯৮২
ভারতের নির্বাচন কমিশন কর্তৃক ১২ জুলাই ১৯৮২-এ ভারতের অষ্টম রাষ্ট্রপতি নির্বাচন অনুষ্ঠিত হয়। জৈল সিং ৭৫৪,১১৩ ভোট পেয়ে জয়লাভ করেন। তার নিকটতম প্রতিদ্বন্দ্বী হংস রাজ খান্না ২৮২,৬৮৫ ভোট পান। জৈল সিং ছিলেন প্রথম এবং আজ পর্যন্ত একমাত্র শিখ যিনি ভারতের রাষ্ট্রপতি ছিলেন।
সেলিম আল দীন
সেলিম আল দীন (১৮ আগস্ট, ১৯৪৯ - ১৪ জানুয়ারি, ২০০৮ ) একজন প্রখ্যাত বাংলাদেশী নাট্যকার ও গবেষক। স্বাধীনতা উত্তর বাংলাদেশের নাট্য আন্দোলনে তার গুরুত্বপূর্ণ ভূমিকা রয়েছে। তিনি নাটকের আঙ্গিক ও ভাষার উপর গবেষণা করেছেন। বাংলা নাটকের শিকড় সন্ধানী এ নাট্যকার ঐতিহ্যবাহী বাংলা নাট্যের বিষয় ও আঙ্গিক নিজ নাট্যে প্রয়োগের মাধ্যমে বাংলা নাটকের আপন বৈশিষ্ট্য তুলে ধরেছেন। সাহিত্যে অবদানের জন্য ২০২৩ সালে তাকে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মাননা স্বাধীনতা পুরস্কার প্রদান করা হয়।
জন্ম ও শিক্ষা
নাট্যকার সেলিম আল দীন জন্মেছিলেন ১৯৪৯ সালের ১৮ই আগস্ট ফেনীর সোনাগাজী থানার সেনেরখীল গ্রামে। মফিজউদ্দিন আহমেদ ও ফিরোজা খাতুনের তৃতীয় সন্তান তিনি ৷ শৈশব ও কৈশোর কেটেছে ফেনী, চট্টগ্রাম, সিলেট, ব্রাহ্মণবাড়িয়া ও রংপুরের বিভিন্ন স্থানে৷ বাবার চাকরির সূত্রে এসব জায়গার বিভিন্ন স্কুলে পড়াশোনা করেছেন তিনি ৷ সেলিম আল দীন ১৯৬৪ সালে ফেনীর সেনেরখীলের মঙ্গলকান্দি মাধ্যমিক বিদ্যালয় থেকে এসএসসি পাস করেন। ১৯৬৬ সালে ফেনী কলেজ থেকে এইচএসসি ৷ ১৯৬৭ সালে ঢাকা বিশ্ববিদ্যালয়ের বাংলা বিভাগে ভর্তি হন ৷ দ্বিতীয় বর্ষে পড়ার সময় ঢাকা বিশ্ববিদ্যালয় ছেড়ে গিয়ে ভর্তি হন টাঙ্গাইলের করোটিয়ায় সাদত কলেজ-এ ৷ সেখান থেকে স্নাতক পাসের পর ঢাকা বিশ্ববিদ্যালয়ের বাংলা বিভাগ থেকে এমএ ডিগ্রি লাভ করেন। ১৯৯৫ সালে জাহাঙ্গীরনগর বিশ্ববিদ্যালয় থেকে মধ্যযুগের বাঙলা নাট্য এর উপর গবেষণা করে পিএইচডি ডিগ্রি লাভ করেন সেলিম আল দীন।
পরবর্তী জীবন
সেলিম আল দীনের বাবা ছিলেন সরকারি কর্মকর্তা। সেই সূত্রে ঘুরেছেন বহু জায়গা। ছোটবেলা থেকেই বই পড়ার প্রতি ছিল তার চরম ঝোঁক। তাই দূরে কাছে নতুন বই দেখলেই পড়ে ফেলতেন এক নিমেষে। ১৯৬৭ সালে ঢাকা বিশ্ববিদ্যালয়ে বাংলা বিভাগে ভর্তি হওয়ার পর লেখক হওয়ার বিষয়ে পাকাপোক্ত সিদ্ধান্ত নিয়ে ফেলেন তিনি। লেখক হিসাবে তার আত্মপ্রকাশ ঘটে ১৯৬৮ সালে, কবি আহসান হাবীব সম্পাদিত দৈনিক পাকিস্তান পত্রিকার মাধ্যমে। আমেরিকার কৃষ্ণাঙ্গ মানুষদের নিয়ে লেখা তার বাংলা প্রবন্ধ নিগ্রো সাহিত্য ছাপা হয় ওই পত্রিকায়।
বিশ্ববিদ্যালয়ে পড়ার সময়েই নাটকের সঙ্গে জড়িয়ে পড়েন সেলিম আল দীন, যুক্ত হন ঢাকা থিয়েটারে। প্রাতিষ্ঠানিক পড়াশোনা শেষে যোগ দেন বিজ্ঞাপনী সংস্থা বিটপীতে, কপিরাইটার হিসাবে। ১৯৭৪ সালে তিনি জাহাঙ্গীরনগর বিশ্ববিদ্যালয়ের বাংলা বিভাগে প্রভাষক হিসাবে যোগ দেন। ওই বছরই বেগমজাদী মেহেরুন্নেসার সঙ্গে বিয়ে হয় তার। তাদের একমাত্র সন্তান মইনুল হাসানের মৃত্যু হয় অল্প বয়সেই। মধ্যযুগের বাংলা নাট্যরীতি নিয়ে গবেষণা করে জাহাঙ্গীরনগর বিশ্ববিদ্যালয় থেকে পিএইচডি ডিগ্রি লাভ করেন। বাংলাদেশে একমাত্র বাংলা নাট্যকোষেরও তিনি প্রণেতা। আদিবাসী জনগোষ্ঠীর জীবনাচরণকেন্দ্রিক নিও এথনিক থিয়েটারেরও তিনি উদ্ভাবনকারী। উপন্যাসের মঞ্চভ্রমন শিরোনামে তিনি কাঁদো নদী কাঁদো সহ কয়েকটি উপন্যাসকে মঞ্চে আনেন।
বাংলাদেশের কোন বিশ্ববিদ্যালয়ে প্রথম স্নাতক সম্মান ও স্নাতকোত্তর জাহাঙ্গীরনগর বিশ্ববিদ্যালয়ের নাটক ও নাট্যতত্ত্ব বিভাগের প্রতিষ্ঠা সেলিম আল দীনের হাত ধরেই। তার সম্পাদনায় ‘থিয়েটার স্ট্যাডিজ’ নামে পত্রিকা প্রকাশিত হতো নাট্যতত্ত্ব বিভাগ থেকে।তাঁর অধীনে অনেক গবেষক গবেষণা করে এম.ফিল ও পিএইচডি ডিগ্রি অর্জন করেন। ঢাকা থিয়েটারের প্রতিষ্ঠাতা সদস্য সেলিম আল দীন ১৯৮১-৮২ সালে নাট্য নির্দেশক নাসির উদ্দীন ইউসুফকে সাথী করে গড়ে তোলেন বাংলাদেশ গ্রাম থিয়েটার। গ্রাম থিয়েটারের প্রথম সংগঠন হিসাবে গড়ে তোলেন মানিকগঞ্জের ‘তালুকনগর থিয়েটার’।
তার প্রথম পত্রিকায় প্রকাশিত একাঙ্কিকা নাটক বিপরীত তমসায় ১৯৬৮ সালে দৈনিক পূর্বদেশের সাহিত্য সাময়িকীতে বের হয়। প্রথম রেডিও নাটক বিপরীত তমসায় ১৯৬৯ সালে এবং টেলিভিশন নাটক আতিকুল হক চৌধুরীর প্রযোজনায় লিব্রিয়াম (পরিবর্তিত নাম ঘুম নেই) প্রচারিত হয় ১৯৭০ সালে। আমিরুল হক চৌধুরী নির্দেশিত এবং বহুবচন প্রযোজিত প্রথম মঞ্চনাটক সর্প বিষয়ক গল্প মঞ্চায়ন করা হয় ১৯৭২ সালে। তিনি শুধু নাটক রচনার মধ্যে সীমাবদ্ধ থাকেন নি, বাংলা ভাষার একমাত্র নাট্যবিষয়ক কোষগ্রন্থ বাংলা নাট্যকোষ সংগ্রহ, সংকলন, প্রণয়ন ও সম্পাদনা করেছেন। তার রচিত হরগজ নাটকটি সুয়েডীয় ভাষায় অনূদিত হয় এবং এ নাটকটি ভারতের রঙ্গকর্মী নাট্যদল হিন্দি ভাষায় মঞ্চায়ন করেছে।
সেলিম আল দীনের প্রথমদিককার নাটকের মধ্যে সর্প বিষয়ক গল্প, জন্ডিস ও বিবিধ বেলুন, এক্সপ্লোসিভ ওমূল সমস্যা, এগুলোর নাম ঘুরে ফিরে আসে। সেই সঙ্গে প্রাচ্য, কীত্তনখোলা, বাসন, আততায়ী, সয়ফুল মুলক বদিউজ্জামান, কেরামত মঙ্গল, হাত হদাই, যৈবতী কন্যার মন, মুনতাসির ফ্যান্টাসি ও চাকা তাকে ব্যতিক্রমধর্মী নাট্যকার হিসেবে পরিচিত করে তোলে। জীবনের শেষ ভাগে নিমজ্জন নামে মহাকাব্যিক এক উপাখ্যান বেরিয়ে আসে সেলিম আল দীনের কলম থেকে। সেলিম আল দীনের নাটকে বাংলা জনপদের প্রান্তিক মানুষের চিত্র অসামান্য সারলে ফুটে উঠেছে।সেলিম আল দীন-এর নাটকে প্রান্তিক মানুষ ও সমাজ-জীবন
দ্বৈতাদ্বৈতবাদী শিল্পতত্ত্ব
পাশ্চাত্য শিল্পের সব বিভাজনকে বাঙালির সহস্র বছরের নন্দনতত্ত্বের আলোকে অস্বীকার করে এক নবতর শিল্পরীতি প্রবর্তন করেন সেলিম আল দীন, যার নাম দেন 'দ্বৈতাদ্বৈতবাদী শিল্পতত্ত্ব'। দ্বৈতাদ্বৈতবাদী রীতিতে লেখা তার নাটকগুলোতে নিচুতলার মানুষের সামাজিক নৃতাত্ত্বিক পটে তাদের বহুস্তরিক বাস্তবতাই উঠে আসে।
মৃত্যু
তিনি ২০০৮ সালের ১৪ জানুয়ারি ঢাকার একটি বেসরকারি হাসপাতালে মৃত্যুবরণ করেন। জাহাঙ্গীরনগর বিশ্ববিদ্যালয় ক্যাম্পাসে কেন্দ্রীয় মসজিদের কাছে তাকে সমাহিত করা হয়।
উপন্যাস
অমৃত উপাখ্যান
আত্ম-চেতনা (বেদান্ত)
উপনিষদে আত্ম-সচেতনতা হল প্রথম-ব্যক্তির সূচকীয় স্ব-সচেতনতা বা আত্ম-সচেতনতা নয় যা সনাক্তকরণ ছাড়াই স্ব-প্রসঙ্গ, এবং আত্ম-সচেতনতাও নয় যা এক ধরনের ইচ্ছা হিসাবে অন্য আত্ম-চেতনা দ্বারা সন্তুষ্ট হয়। এটা হল আত্ম-উপলব্ধি; চেতনা নিয়ে গঠিত আত্মের উপলব্ধি যা অন্য সব কিছুর নেতৃত্ব দেয়।
জ্ঞানতত্ত্ব
উপনিষদে আত্ম-চেতনা শব্দের অর্থ হল ব্রহ্মের অস্তিত্ব ও প্রকৃতি সম্পর্কে জ্ঞান। এর অর্থ হল আমাদের নিজস্ব বাস্তব সত্তার চেতনা, প্রাথমিক বাস্তবতা। আত্ম-চেতনা মানে আত্ম-জ্ঞান, প্রজ্ঞা অর্থাৎ প্রাণের জ্ঞান যা ব্রহ্ম। স্বামী পরমেশ্বরানন্দ ব্যাখ্যা করেছেন যে অস্তিত্ব অস্তিত্ব নয় যদি এর অর্থ আত্ম-চেতনা না হয়, বাস্তবতা বাস্তবতা নয় যদি এটি তার গঠন জুড়ে আত্ম-চেতনার চিহ্ন, অস্তিত্বের চূড়ান্ত শ্রেণী প্রকাশ না করে। উপনিষদ অনুসারে আত্মা বা পরমাত্মান এবং ঈশ্বর অজ্ঞাত; তারা নিছক বিশ্বাসের বস্তু নয় বরং রহস্যময় উপলব্ধির বস্তু। আত্মা তার অপরিহার্য প্রকৃতিতে অজ্ঞাত; এটি তার অপরিহার্য প্রকৃতিতে অজ্ঞাত কারণ এটি চিরন্তন বিষয় যিনি নিজের সহ সবকিছু সম্পর্কে জানেন। আত্মা হলেন জ্ঞাতা এবং জ্ঞাতও।
দর্শনশাস্ত্র
আত্মজ্ঞানী বা দার্শনিকরা আত্মকে পরম থেকে আলাদা বা পরম থেকে সম্পূর্ণরূপে অভিন্ন বলে মনে করেন। তারা তিনটি চিন্তাধারার রূপ দিয়েছে - ক) দ্বৈতবাদী দর্শন, খ) অর্ধ-দ্বৈতবাদী দর্শন ও গ) অদ্বৈতবাদী দর্শন, তাদের বিভিন্ন রহস্যময় অভিজ্ঞতার ফলস্বরূপ। প্রকৃতি ও আত্মকে দুটি পৃথক ও স্বতন্ত্র দিক হিসেবে বিবেচনা করলে শ্বেতাশ্বতর উপনিষদের দ্বৈতবাদের ভিত্তি তৈরি হয়।  অর্ধ-দ্বৈতবাদ রামানুজের বৈষ্ণব-অদ্বৈতবাদ এবং আদি শঙ্করের শিক্ষায় পরম অদ্বৈতবাদে প্রতিফলিত হয়।
আধ্যাত্মিক অভিজ্ঞতার পর্যায়
আত্ম-চেতনা হল চেতনার চতুর্থ অবস্থা বা তুরিয়া, প্রথম তিনটি হল বৈশ্বনর, তৈজস ও প্রজ্ঞা। এগুলি হল স্বতন্ত্র চেতনার চারটি অবস্থা।
তাৎপর্য
অহংবোধ ও ভ্রান্তি মুক্ত, আসক্তির ত্রুটি কাটিয়ে, আধ্যাত্মিকতায় দৃঢ়, কামনা-বাসনা থেকে মুক্ত, সুখ ও বেদনা নামক দ্বৈততা থেকে মুক্তিঅবিনশ্বর অবস্থার অ-বিভ্রান্তিকর মেরামত, কারণ একজন ব্রহ্ম জ্ঞানী যিনি পরম সত্য উপলব্ধি করেছেন, যখন চারিদিকে জলাবদ্ধতা থাকে তখন জলাধার থেকে অনেক লাভ হয়। আত্ম-চেতনার মাধ্যমে একজন অস্তিত্বের জ্ঞান লাভ করে যা একমাত্র বাস্তবতার জ্ঞান। এটি সত্যের নিছক বুদ্ধিবৃত্তিক আশংকা নয়, এটি একত্বের আশংকা যা এখানে এই জীবনে উপলব্ধি করতে হবে। ভগবদ্গীতা ১৪.২০-এ ভগবান কৃষ্ণ অর্জুনকে বলেন যে যখন মূর্ত সত্তা এই তিনটি ধরন বা গুণকে বস্তুগত দেহের সাথে যুক্ত করতে সক্ষম হয়, অর্থাৎ, সত্ত্ব (মঙ্গল, শান্তি, ধার্মিকতা), রজঃ (আবেগ, কার্যকলাপ) ও তমঃ (অজ্ঞতা, জড়তা, ধ্বংস), তিনি জন্ম, মৃত্যু, বার্ধক্য এবং তাদের দুর্দশা থেকে মুক্ত হতে পারেন এবং এই জীবনেও অমৃত উপভোগ করতে পারেন। আত্ম-সচেতনতা ইতিবাচক অভিজ্ঞতা। এটি অমর ব্রহ্মের প্রত্যক্ষ উপলব্ধি - তিনি আমার সত্তার মধ্যে প্রবেশ করেন - ভগবদ্গীতা ১৪.১৯ যিনি অবিনশ্বর ব্রহ্মের, অমরত্বের, শাশ্বত গুণের এবং অবিরাম অপরিবর্তনীয় আনন্দের স্থল - ভগবদ্গীতা ১৪.২৭।
চম্পকনগর
চম্পকনগর ত্রিপুরা রাজ্যের রাজধানী আগরতলা থেকে প্রায় ৩০ কিলোমিটার দূরে, হাওড়া নদীর তীরে অবস্থিত একটি ছোট শহর।
উলাশী ইউনিয়ন
উলাশী ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত শার্শা উপজেলার একটি ইউনিয়ন।
ভৌগোলিক অবস্থান
ভৌগোলিক অবস্থান অনুযায়ী ইউনিয়ন পূর্বে নির্বাসখোলা ইউনিয়ন, উত্তর পূর্ব পাশে নাভারন ইউনিয়ন, উত্তর পশ্চিম পাশে শার্শা ইউনিয়ন, পশ্চিমে বেনাপোল ইউনিয়ন, দক্ষিণে বাগআচড়া ইউনিয়ন অবস্থিত। ইউনিয়নটির আয়তন ৩৪.৯১ বর্গ কি:মি:, ওয়ার্ডের সংখ্যা ০৯টি, গ্রামের সংখ্যা ১৭, হাট বাজারের সংখ্যা ৬টি, মৌজার সংখ্যা ১৩টি এবং খোয়াড়ের সংখ্যা ১৫টি।
১৪০৯
১৪০৯ গ্রেগরীয় বর্ষপঞ্জির একটি সাধারণ বছর।
মেচী অঞ্চল
মেচী অঞ্চল (मेची अञ्चल, হচ্ছে নেপালের ১৪টি অঞ্চলের একটি। এটি নেপালের চারটি জেলা ইলাম, ঝাপা, পাঁচথর এবং তাপ্লেজুঙ জেলা নিয়ে গঠিত। এটার প্রধান সদরদপ্তর হচ্ছে ইলাম।
মেচীকে চারটি জেলায় ভাগ করা হয়েছে:
ভিসানু সোফানিচ
ভিসানু সোফানিচ (জন্ম ৪ জুলাই, ১৯৭৪) একজন ট্র্যাক এবং ফিল্ড স্প্রিন্ট অ্যাথলিট, যিনি থাইল্যান্ডের হয়ে আন্তর্জাতিক প্রতিযোগিতা করেছিলেন। তিনি ২০০০ গ্রীষ্মকালীন অলিম্পিকে পুরুষদের ৪ x ১০০ মিটার রিলের থাই দলে ছিলেন।
তার সেরা সময় ১০.৩৮ সেকেন্ড (২০০০ এশিয়ান অ্যাথলেটিক্স চ্যাম্পিয়নশিপ, জাকার্তা, ২০০০)।
রাণীনগর রেলওয়ে স্টেশন
রাণীনগর রেলওয়ে স্টেশন বাংলাদেশের রাজশাহী বিভাগের নওগাঁ জেলার একটি রেলওয়ে স্টেশন।
পরিষেবা
রাণীনগর রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
সিটি হান্টার
সিটি হান্টার (シティーハンター) হলো সুকাসা হোজো কর্তৃক লিখিত ও চিত্রিত একটি জাপানি মাঙ্গা ধারাবাহিক। এটি ১৯৮৫ থেকে ১৯৯১ পর্যন্ত জাপানের সাপ্তাহিক শৌনেন জাম্প ম্যাগাজিনে ধারাবাহিকভাবে এটি প্রকাশিত হয়। প্রকাশক প্রতিষ্ঠান শুয়েশা এগুলো ৩৫টি ট্যাঙ্কোবন খণ্ডেও প্রকাশ করে। ১৯৮৭ সালে সানরাইজ স্টুডিও এই মাঙ্গা অনুসারে টেলিভিশনে একটি অ্যানিমে ধারাবাহিক প্রকাশ করে। অ্যানিমে ধারাবাহিকটি এশিয়া এবং ইউরোপের বেশকিছু দেশে জনপ্রিয় হয়েছিল।
সিটি হান্টার বিভিন্ন দেশের একাধিক অভিযোজিত মাধ্যম ও স্পিন-অফের সমন্বয়ে একটি মাধ্যম ফ্র্যাঞ্চাইজি গড়ে তুলেছে। এই ফ্র্যাঞ্চাইজিতে রয়েছে চারটি অ্যানিমে টেলিভিশন ধারাবাহিক, তিনটি বিশেষ অ্যানিমে টেলিভিশন অনুষ্ঠান, দুটি মূল ভিডিও অ্যানিমেশন, একাধিক পূর্ণদৈর্ঘ্য অ্যানিমেটেড চলচ্চিত্র (২০১৯-এর ফেব্রুয়ারিতে প্রকাশিত চলচ্চিত্রসহ), একাধিক লাইভ-অ্যাকশন চলচ্চিত্র (জ্যাকি চ্যান অভিনীত হংকংয়ের একটি ও ফ্রান্সের অন্য একটি চলচ্চিত্র), ভিডিও গেম এবং একটি সরাসরি মারপিটধর্মী কোরীয় টিভি নাটক। অ্যাঞ্জেল হার্ট নামে এর একটি স্পিন-অফ মাঙ্গাও রয়েছে। অ্যাঞ্জেল হার্ট নিয়ে পরবর্তীতে অ্যানিমে টেলিভিশন ধারাবাহিক, একটি ফিলিপিনীয় লাইভ-অ্যাকশন টিভি নাটক এবং সরাসরি মারপিটধর্মী জাপানি টিভি নাটক নির্মিত হয়েছে।
পটভূমি
সিটি হান্টার “রিও সায়েবা” নামের এক “সুইপার” চরিত্রের গল্প ঘিরে নির্মিত। রিও সায়েবা সবসময় সুন্দরী মেয়েদের পেছনে পেছনে ঘোরে। সে হিদেইউকি মাকিমুরা নামক একজন ব্যক্তিগত গোয়েন্দাকে সাথে নিয়ে টোকিও শহরে অপরাধমূলক কার্যক্রম বন্ধ করতে কাজ করে। তাদের এই ব্যবসাটির নাম “সিটি হান্টার”। এটি গোপন অর্থের বিনিময়ে প্রদত্ত একটি সেবা। শিনজুকু স্টেশনের ব্ল্যাকবোর্ডে ইংরেজি “এক্স ওয়াই জেড” অক্ষর তিনটি লিখে তাদের সাথে যোগাযোগ করতে হয়।
একদিন হিদেইউকিকে মেরে ফেলা হয়। রিওর ওপরে হিদেউকির বোন কাওরিকে দেখার দায়িত্ব পড়ে। কাওরি চরিত্রটি কিছুটা পুরুষালি গোছের। কাওরি পরবর্তীতে রিওর সহযোগী হিসেবে যুক্ত হয়। তবে কাওরি খুবই সন্দেহপ্রবণ ও হিংসুটে প্রকৃতির। রিও যখন অন্য মেয়ের পেছনে ঘোরে, কাওরি প্রায়শই তখন তার বড় হাতুড়িটি দিয়ে তাকে আঘাত করে। মাঙ্গাতে ঘটনার অন্তরালে প্রতিটি মিশনে রিও ও কাওরির পারস্পরিক সহযোগিতা এবং তাদের মধ্যে ভালোবাসার সম্পর্কের গল্প তুলে ধরা হয়েছে।
দেবেন্দ্র ঝাঝরিয়া
দেবেন্দ্র ঝাজারিয়া (জন্ম: ১০ জুন ১৯৮১) একটি ভারতীয় প্যারালিম্পিক ক্রীড়াবিদ, যে জ্যাভেলিন থ্রো এফ ৪৬ ইভেন্টে প্রতিদ্বন্দ্বিতা করে। তিনি প্যারালিম্পিকে দুটি স্বর্ণপদক জেতা প্রথম ভারতীয় প্যারালিম্পিয়ান। ২০০৪ গ্রীষ্মকালীন প্যারালিম্পিকে জ্যাভিলিন নিক্ষেপে তিনি প্রথম স্বর্ণ জিতেছিলেন, তিনি প্যারালিম্পিকে নিজের দেশের জন্য দ্বিতীয় স্বর্ণপদক বিজয়ী হয়ে উঠেছিলেন। রিও ডি জেনিরোতে ২০১৬ গ্রীষ্মকালীন প্যারালিম্পিকে তিনি তার আগের রেকর্ডকে আরও ভাল করে একই ইভেন্টে দ্বিতীয় স্বর্ণপদক জিতেন। দেবেন্দ্রকে বর্তমানে প্যারা চ্যাম্পিয়ন্স প্রোগ্রামের মাধ্যমে গোস্পোর্টস ফাউন্ডেশন স্পন্সর করছে।
সিটি হান্টার
মাঙ্গা
সিটি হান্টার ধারাবাহিকটি সাপ্তাহিক শৌনেন জাম্প-এ ১৯৮৫ সালের ১৩তম সংখ্যা থেকে শুরু হয়ে ১৯৯০ সাল পর্যন্ত প্রকাশিত হয়। ১৯৮৬ সালের ১৫ জানুয়ারি থেকে ১৯৯২ সালের ১৫ এপ্রিল পর্যন্ত শুয়েশা জাম্প কমিক্স-এর অধীনে ৩৫টি নির্বাচিত খণ্ডে এটি প্রকাশ করে।  এই খণ্ডগুলোতে ধারাবাহিকের মূল গল্প তুলে ধরার পরিবর্তে ৫৫টি পৃথক পর্বে স্বতন্ত্র কিছু গল্প প্রকাশ করা হয়, যার প্রতিটি কাহিনি আলাদা আলাদা নায়িকা-কেন্দ্রিক। শুয়েশা ১৯৯৬ সালের ১৮ জুন থেকে ১৯৯৭ সালের ১৭ অক্টোবর পর্যন্ত ১৮ খণ্ডের একটি সংস্করণে ধারাবাহিকভাবে মাঙ্গাটি প্রকাশ করে।  তোকুমা শোতেন ২০০৩ সালের ১৬ ডিসেম্বর থেকে ২০০৫ সালের ১৫ এপ্রিল পর্যন্ত ৩২ খণ্ডে মাঙ্গার একটি তৃতীয় সংস্করণ প্রকাশ করে।  ধারাবাহিকটির ত্রিশতম বার্ষিকী উপলক্ষে তোকুমা শোতেন ১২ খণ্ডের সিটি হান্টার এক্সওয়াইজেড সংস্করণ নামে একটি চতুর্থ সংস্করণ প্রকাশ করতে শুরু করে। ২০১৫ সালের ১৮ জুলাই এই ধারাবাহিকের প্রথম খণ্ড প্রকাশিত হয়। ধারাবাহিকের অষ্টম খণ্ডটি ২০১৫ সালের ২০ অক্টোবর প্রকাশিত হয়েছে।
তাকেহিকো ইনোয়ি ধারাবাহিকটির সহকারী ছিলেন।
আশির দশকে মার্কিন কমিক বাজারে সিটি হান্টারের লাইসেন্স করিয়ে নেওয়ার প্রচেষ্টা দেখা যায়। কিন্তু অঙ্কনশিল্পী হোজো ডান থেকে বাম পদ্ধতিতে মাঙ্গা প্রকাশের প্রতি জোর দেন। ২০০২ সালে কোয়ামিক্স গুটসুন! এন্টারটেইনমেন্ট নামে একটি জোট কোম্পানি গড়ে তোলে। সিটি হান্টার ছিল তাদের রাইজিন কমিক্স সংকলনের একটি ফ্ল্যাগশিপ শিরোনাম। রাইজিনের জন্য তারা সাপ্তাহিকের পরিবর্তে মাসিক পদ্ধতিতে প্রকাশকে বেছে নেয়। কিন্তু ৪৬টি সংখ্যার পর এটির প্রকাশ বন্ধ হয়ে যায়।
আইফোনে রেইনবো অ্যাপসের একটি অ্যাপ্লিকেশনে জাপানি ভাষায় মাঙ্গা ধারাবাহিকটি পড়া যায়।
২০০১ সালে হোজো অ্যাঞ্জেল হার্ট শিরোনামে সিটি হান্টারের একটি স্পিন-অফ ধারাবাহিক শুরু করেন। এর কাহিনি সিটি হান্টারের সমান্তরাল একটি বিশ্বে সংঘটিত হয়, যেখানে কাওরি মাকিমুরা চরিত্রটি মারা যায় এবং তার হৃদপিণ্ড মাঙ্গার প্রধান চরিত্র শিয়াং-ইংয়ের দেহে প্রতিস্থাপন করা হয়।
২০১৯ সালের ২৫ জুলাই তোকুমা শোতেন তাদের মাসিক কমিক জেনন পত্রিকায় কিয়ো কারা সিটি হান্টার নামের আরেকটি স্পিন-অফ মাঙ্গা প্রকাশ করা শুরু করে। এর গল্প ৪০ বছর বয়সী একজন অবিবাহিত মহিলাকে কেন্দ্র করে আবর্তিত হয়। সে রিও সায়েবা ও সিটি হান্টার মাঙ্গার ভক্ত ছিল। হঠাৎ একটি ট্রেন দুর্ঘটনায় সে মারা যায় এবং পুনর্জন্মের মাধ্যমে সিটি হান্টারের জগতে প্রবেশ করে।
অ্যানিমে
সানরাইজের প্রযোজনা ও কেনজি কোডামার পরিচালনায় নির্মিত সিটি হান্টার অ্যানিমে ধারাবাহিক ইয়োমিউরি টেলিভিশনে সম্প্রচারিত হয়। ১৯৮৭ সালের ৬ এপ্রিল থেকে ১৯৮৮ সালের ২৮ মার্চ পর্যন্ত সিটি হান্টার অ্যানিমের ৫১টি পর্ব প্রচারিত হয় এবং ১০টি ভিএইচএস ক্যাসেট আকারে প্রকাশ করা হয়। এরপর ৮ এপ্রিল থেকে ১৪ জুলাইয়ের মধ্যে ৬৩ পর্বের সিটি হান্টার ২ সম্প্রচারিত হয়। ১৯৮৮ সালের আগস্ট মাস থেকে ১৯৯০ সালের মার্চ মাস পর্যন্ত এটি ১০টি ভিএইচএস ক্যাসেটে প্রকাশিত হয়।  ১৯৮৯ সালের ১৫ অক্টোবর থেকে সিটি হান্টার ৩-এর সম্প্রচার শুরু হয় এবং ১৯৯০ সালের ২১ জানুয়ারি পর্যন্ত এর ১৩টি পর্ব প্রচারিত হয়। নভেম্বর ১৯৯০ থেকে এপ্রিল ১৯৯১-এর মধ্যে ৬টি ভিএইচএস ক্যাসেটে প্রকাশিত হয়।  সিটি হান্টার '৯১ নামের আরেকটি ধারাবাহিক ১৯৯১ সালের ২৮ এপ্রিল থেকে ১০ অক্টোবর পর্যন্ত সম্প্রচার করা হয় এবং ১৯৯২ সালের ফেব্রুয়ারি থেকে জুলাই পর্যন্ত ৬টি ভিএইচএস ক্যাসেট আকারে প্রকাশ করা হয়।  সম্পূর্ণ অ্যানিমে ধারাবাহিকটি পরবর্তীতে ২০টি ভিডিও ক্যাসেট সংকলনে আবারও প্রকাশ করা হয়।
২০০৫ সালের ৩১ আগস্ট [[অ্যানিপ্লেক্স] জাপানে সিটি হান্টার কমপ্লিট নামে ৩২ ডিস্কের একটি ডিভিডি বাক্সের সেট প্রকাশ করে। সেটটিতে সবগুলো ধারাবাহিক, বিশেষ টেলিভিশন ভিডিও, অ্যানিমেটেড চলচ্চিত্রসহ রিও ও কাওরির চিত্র সংবলিত একটি ছবির বই রয়েছে। পরবর্তীতে ২০০৭ সালের ১৯ ডিসেম্বর থেকে ২০০৮ সালের ২৭ আগস্ট পর্যন্ত চারটি ধারাবাহিকের ২৬টি ডিস্ক পৃথকভাবে আবারও প্রকাশিত হয়। এই বাক্সের প্রায় ৩০,০০০ সেট বিক্রি হয়েছিল, জাপানে যার মোট মূল্য ছিল প্রায় ¥বিলিয়ন (US$৩৮ মিলিয়ন)।
এডিভি ফিল্মস উত্তর আমেরিকায় ধারাবাহিকটি প্রকাশের সত্ত্ব লাভ করে। তাদের হাতে প্রথম সিটি হান্টার ধারাবাহিক ২০০০ সালের মার্চে এডিভি ফ্যানসাবস-এর লেবেলে প্রকাশিত হয়। এডিভিএ এই লেবেল ব্যবহারের উদ্দেশ্য ছিল ভিএইচএসের জন্য দ্রুতগতিতে স্বল্পমূল্যের সাবটাইটেলের ব্যবস্থা করা। ধারাবাহিকটি ১৩টি টেপে প্রকাশ করা হয়, যার প্রতিটি টেপে ৪টি করে পর্ব রাখা হয়েছিল। টেপগুলো পৃথকভাবে বা সাবস্ক্রিপশন পরিষেবার অংশ হিসেবে অর্ডার করা যেত।
পরবর্তীতে এডিভি ডিভিডি আকারে ধারাবাহিকটি প্রকাশ করে। প্রথম ধারাবাহিকটি ৫টি ডিস্ক সম্বলিত দুই বক্সসেটে ২০০৩ সালের ২৯ জুলাই তারিখে প্রকাশিত হয়। ২০০৩ সালের ২৮ অক্টোবর ও ১৮ নভেম্বর ৫টি ডিস্ক সংবলিত আরো দুইটি বক্সসেটে সিটি হান্টার ২ প্রকাশ করা হয়।  সিটি হান্টার ৩ এবং সিটি হান্টার '৯১ একটি বক্সসেটে যথাক্রমে ২০০৩ সালের ২ ডিসেম্বর ও ১৬ ডিসেম্বর তারিখে প্রকাশ করা হয়।
সিটি হান্টার মাঙ্গার প্রথম প্রকাশের ত্রিশতম বার্ষিকী উপলক্ষে সিটি হান্টার এক্সওয়াইজেড সংস্করণ-এর ১২টি খণ্ডের সবগুলোর ক্রেতাদের একটি “মোশন গ্রাফিক অ্যানিমে” ডিভিডি প্রদান করা হয়। ডিভিডিতে অ্যাঞ্জেল হার্ট অবলম্বনে অ্যানিমের একটি বিশেষ পর্ব ছিল, যার নাম ছিল রিও’স প্রপোজাল। সিটি হান্টার-এর মূল কলাকুশলীরা এতে কণ্ঠ দেন। ২০১৯ সালের ২০ এপ্রিলে ডিস্কোটেক মিডিয়া ২০১৯ সালে মুক্তি পাওয়া শিনজুকু প্রাইভেট আইজ চলচ্চিত্রসহ সম্পূর্ণ সিটি হান্টার ফ্র‍্যাঞ্চাইজির সত্ত্ব পাওয়ার ঘোষণা দেয়। ২০২০ সালের ২৫ ফেব্রুয়ারিতে এর প্রথম ২৬টি পর্ব প্রকাশ করা হয়।
চলচ্চিত্র
১৯৮৯ থেকে ১৯৯০ সালের মধ্যে সিটি হান্টার ফ্র্যাঞ্চাইজির তিনটি চলচ্চিত্র মুক্তি পায়। ১৯৮৯ সালের ১৭ জুন মুক্তি পায় .৩৫৭ ম্যাগনাম; বে সিটি ওয়ার্স মুক্তি পায় ১৯৯০ সালের ২৫ আগস্ট; এবং মিলিয়ন ডলার কন্সপাইরেসি মুক্তি পায় ১৯৯০ সালের ২৫ আগস্ট তারিখে।
২০১৯ সালের ৮ ফেব্রুয়ারি অ্যানিপ্লেক্সের প্রযোজনায় জাপানে সিটি হান্টার দ্য মুভি: শিনজুকু প্রাইভেট আইজ একটি নতুন চলচ্চিত্র মুক্তি দেওয়া হয়। চলচ্চিত্রটির অ্যানিমেশনের কাজ করে সানরাইজ ও পরিচালনা করে কেঞ্জি কোদামা। ক্যাটস আই মাঙ্গার কিসুগি বোনেরা এই চলচ্চিত্রে ক্রসওভার হিসেবে আবির্ভূত হয়। তেরুও সাতোহ এবং তাকাহিকো কিয়ুগো এর পরিচালকের দায়িত্ব পালন করেন। অন্যদিকে কুমিকো তাকাহাশি এর চরিত্রনির্মাণ এবং তাকু ইওয়াসাকি এর সঙ্গীত পরিচালনা করেন। চলচ্চিত্রটি জাপানি বক্স অফিসে চতুর্থ স্থান দখল করে। ২০১৯ সালের ১৭ মার্চ নাগাদ এটি সর্বমোট ¥1,404,747,320 (US$12.16 মিলিয়ন) আয় করে। ১৫ এপ্রিল ২০১৯-এর হিসাবানুসারে ছবিটি মুক্তি পাওয়ার দুই মাসের মধ্যে ¥1,502,665,440 (US$13784699) আয় করে ২০১৯ সালের তৃতীয় সর্বোচ্চ আয় করা জাপানি অ্যানিমে চলচ্চিত্রের মর্যাদা লাভ করে। ২০১৯ সালের শেষ নাগাদ এটি জাপানে ¥1.53 বিলিয়ন (US$১৪ মিলিয়ন) আয় করে। শিনজুকু প্রাইভেট আইজ সে বছরের ১৩ জুন ফ্রান্সে মুক্তি পায়। সিটি হান্টার অবলম্বনে নির্মিত ফরাসি লাইভ-অ্যাকশন চলচ্চিত্র নিকি লারসন এৎ লা পারফুম ডি কিউপিডন-এর পরিচালক ফিলিপ লাচেউ শিনজুকু প্রাইভেট আইজ-এর ফরাসি ভাষার পরিবেশনার দায়িত্বে ছিলেন। ডিস্কোটেক মিডিয়া চলচ্চিত্রটি ইংরেজি ডাবিংসহ ২০১৯ সালের ওটাকোনে প্রদর্শন করে।
টেলিভিশন চলচ্চিত্র
এডিভি ফিল্মস ফ্র্যাঞ্চাইজির গুডবাই মাই সুইটহার্ট চলচ্চিত্রটি প্রথমবারের মতো উত্তর আমেরিকায় সিটি হান্টার: দ্য মোশন পিকচার শিরোনামে প্রকাশ করে।
হংকং চলচ্চিত্র
১৯৯৩ সালে হংকংয়ে সিটি হান্টার ধারাবাহিকের একটি লাইভ-অ্যাকশন চলচ্চিত্র মুক্তি পায়। চলচ্চিত্রটি পরিচালনা করেন ওং জিং। এতে জ্যাকি চ্যান (রিও সায়েবা), জোই ওং (কাওরি) এবং কুমিকো গোটো অভিনয় করেন। চলচ্চিত্রের শুটিং চলাকালে দূর্ঘটনাবশত জ্যাকি চ্যানের কাঁধে আঘাত লাগে। জ্যাকি চ্যান এই চলচ্চিত্রের সমালোচনা করেন। পরবর্তীতে ফরচুন স্টার ও টুয়েন্টিয়েথ সেঞ্চুরি স্টুডিওজ চলচ্চিত্রটি অন্যান্য সস্তা ক্লাসিক চলচ্চিত্রের সাথে আর১ ডিভিডিতে প্রকাশ করে।
সেভিয়র অব দ্য সোল (九一神鵰俠侶 গাউয়াত সান্দিও হাপ্লুই) হলো ১৯৯১ সালে প্রকাশিত আরেকটি লাইক-অ্যাকশন হংকং চলচ্চিত্র। এটি সিটি হান্টারের চরিত্রগুলো নিয়ে নির্মিত হলেও, মাঙ্গার চেয়ে ভিন্ন কাহিনিপট ব্যবহৃত হয়েছিল। ১৯৯৬ সালে মিস্টার মাম্বল চলচ্চিত্রে সিটি হান্টারের গল্প অক্ষুণ্ণ রাখা হলেও, চরিত্রের নামগুলো পাল্টে দেওয়া হয়।
চীনা চলচ্চিত্র
সিটি হান্টার অবলম্বনে একটি চীনা চলচ্চিত্র নির্মাণাধীন রয়েছে। ২০১৬ সালে হংকংয়ের চলচ্চিত্র নির্মাতা স্ট্যানলি টংয়ের পরিচালনায় এই নতুন চলচ্চিত্রের ঘোষণা দেওয়া হয়। এতে রিও সায়েবা চরিত্রে চীনের অভিনেতা হুয়াং জিয়াওমিংয়ের অভিনয় করার কথা রয়েছে।
ফরাসি চলচ্চিত্র
২০১৯ সালের ৬ ফেব্রুয়ারি ফ্রান্সে নিকি লারসন এৎ লা পারফুম ডি কিউপিডন (অর্থ “নিকি লারসন এবং কিউপিডের সুগন্ধি”) নামে আরেকটি মারপিটধর্মী-হাস্যরসাত্মক চলচ্চিত্র মুক্তি পায়। সিটি হান্টার অবলম্বনে নির্মিত এই ফরাসি চলচ্চিত্রে ফিলিপ লাচেউ পরিচালনার পাশাপাশি নিকি লারসন (সিটি হান্টার অ্যানিমে ধারাবাহিকের ফরাসি ডাবে রিও সায়েবা নিকি লারসন নামে পরিচিত) চরিত্রে অভিনয়ও করেছেন। তিনি ছাড়া এলোডি ফন্টান চলচ্চিত্রে লরা মার্কনি (কাওরি মাকিমুরা) চরিত্রে আবির্ভূত হন। চলচ্চিত্রের বিজ্ঞাপনে তারেক বৌদালী, জুলিয়েন আরুতি ও দিদিয়ের বোর্ডনদেরও অভিনয়ে দেখা গেছে।  পামেলা অ্যান্ডারসনও এই চলচ্চিত্রে অভিনয় করেন।
টেলিভিশন ধারাবাহিক
২০০৮ সালে সিটি হান্টারের একটি লাইভ-অ্যাকশন টেলিভিশন ধারাবাহিক নির্মাণ করার ঘোষণা দেওয়া হয়েছিলো। এটি পরবর্তীতে ফক্স টেলিভিশন স্টুডিওজ ও দক্ষিণ কোরীয় মিডিয়া কোম্পানি এসএসডির যৌথ প্রযোজনায় নির্মিত হয়।
২০১৪ সালে সিটি হান্টার অবলম্বনে একটি চীনা টেলিভিশন ধারাবাহিক নির্মাণ করা হয় যার চীনা শিরোনাম ছিল 城市猎人 (শেং শি লি রেন)। ২০১৫ সালে সিটি হান্টারের স্পিন-অফ মাঙ্গা অ্যাঞ্জেল হার্ট অবলম্বনে একটি লাইভ অ্যাকশন জাপানি টিভি নাটক নির্মাণ করা হয়।
ভিডিও গেম
১৯৯০ সালের মার্চে পিসি ইঞ্জিনের জন্য সানসফট সিটি হান্টার বাজারে ছাড়ে।
জাম্প ফোর্স ফাইটিং গেমে রিও গেমের চরিত্র হিসেবে আত্মপ্রকাশ করে।
মাঙ্গা
২০১৬ সালের মধ্যে সিটি হান্টার মাঙ্গা ধারাবাহিক বিশ্বব্যাপী ৫কোটি ট্যাঙ্কোবন খণ্ড বিক্রি করেছে। এর পাশাপাশি ধারাবাহিকটি ১৯৮৫ থেকে ১৯৯১ পর্যন্ত সাপ্তাহিক শৌনেন জাম্প মাঙ্গা সাময়িকীর মাধ্যমে আনুমানিক ৯০কোটি সংখ্যক ছড়িয়েছে, সাথে এসব জাম্প সাময়িকী থেকে আনুমানিক US$২০০ কোটি আয় হয়েছে। ধারাবাহিকটকে "শৌনেন জাম্প"-এ প্রদর্শিত ১৯তম "সবচেয়ে শক্তিশালী" ধারাবাহিক হিসেবে নির্বাচিত করা হয়েছিল।
মাঙ্গা: দ্য কমপ্লিট গাইড-এ, জেসন থম্পসন কে মাঙ্গার গল্পকে "ভালভাবে বর্ণনাকৃত এবং বিনোদনমূলক" হিসেবে উল্লেখ করেছেন। রাইটিং ফর ম্যানিয়া ডট কমের, এডুয়ার্ডো এম শ্যাভেজ ধারাবাহিকটিকে "মজার, সেক্সি, অ্যাকশন প্যাকড এবং মাঝে মাঝে শুধু প্লেইন হ্যাকড" এবং মারপিট এবং হাস্যরসের মিশ্রণ" হিসেবে প্রশংসা করে। অ্যানিমেফ্রিঞ্জের প্যাট্রিক রাজা ধারাবাহিকটিকে "সম্প্রতি দেখা সবচেয়ে বুদ্ধিদীপ্ত গল্পগুলোর একটি নয়" ব্যাখ্যা করেন। তবে তিনি এটিকে "পড়ার জন্য অসাধারণ" বর্ণনা করেছেন।
আনিমে
টিভি আশাহিতে ২০০৫ সালের টিভি দর্শকদের প্রদত্ত ভোটে দেখা যায় সিটি হান্টার ১০০ সবচাইতে জনপ্রিয় অ্যানিমেটেড টিভি ধারাবাহিকের মাঝে ৬৬তম স্থানে ছিলো। আশাহি টিভির একটি ওয়েব ভোটে সিটি হান্টারকে ৬৫ তম অবস্থানে দেখানো হয়।
রিও এবং কাওরি চরিত্রগুলি ভক্তদের কাছে জনপ্রিয় প্রমাণিত হয়েছিল। ১৯৮৮ সালের অ্যানিমেজ অ্যানিমে গ্র‍্যান্ড প্রিক্স পাঠক ভোটে সায়বা রিওকে দ্বিতীয় সেরা পুরুষ চরিত্র হিসেবে মনোনীত করা হয়েছিল। ১৯৮৯, ১৯৯০ ও ১৯৯১ সালে সায়েবা প্রথম স্থান অধিকার করে।  ১৯৯২ সালের ভোটে সায়েবা রিও ষষ্ঠ স্থানে ছিল। ১৯৮৯ সালের পূর্বে কাওরি মাকিমুরাকে সেরা মহিলা চরিত্র শ্রেণিতে ভোটে পঞ্চদশ অবস্থানে মনোনীত করা হয়। এরপর কাওরি অষ্টম অবস্থানে আসে।  কাওরি ১৯৯১ ও ১৯৯২ সালে যথাক্রমে ষষ্ঠ ও সপ্তম স্থানে নেমে যায়। এর পূর্বে ১৯৯০ সালে সে পঞ্চম স্থান অধিকার করে।
এর ইংরেজি অনুবাদের মানের জন্য দ্য মোশন পিকচার-এর প্রশংসা করা হলেও চরিত্রের নাম পালটে দেওয়ার জন্য সমালোচনা করা হয়।